

**СТРАТЕГИЈА ЗА УНАПРЕЂИВАЊЕ ПРЕДШКОЛСКОГ ВАСПИТАЊА И ОБРАЗОВАЊА ОПШТИНЕ ГАЏИН ХАН**

**ЗА ПЕРИОД 2021-2025. ГОДИНЕ**

**САДРЖАЈ:**

УВОДНА РЕЧ ПРЕДСЕДНИКА ОПШТИНЕ

УВОД

ПОЛАЗИШТЕ

ОСНОВНИ ПОДАЦИ О ОПШТИНИ

ПРЕДШКОЛСКА УСТАНОВА ПРВА РАДОСТ

ИНИЦИЈАТИВА ЗА ИЗРАДУ СТРАТЕГИЈЕ

МЕТОДОЛОГИЈА

ВИЗИЈА, ОПШТИ ЦИЉ

СПЕЦИФИЧНИ ЦИЉ 1

СПЕЦИФИЧНИ ЦИЉ 2

СПЕЦИФИЧНИ ЦИЉ 3

ИМПЛЕМЕНТАЦИЈА СТРАТЕГИЈЕ

**УВОДНА РЕЧ ПРЕДСЕДНИКА ОПШТИНЕ**

Израда Стратегије за унапређивање предшколског васпитања и образовања општине Гаџин Хан за период 2021.-2025.стратешки је документ, којим ће бити дефинисати правци, циљеви и активности који ће допринети унапређењу живота деце предшколског узраста.

Општина Гаџин Хан води рачуна о свим категоријама деце и њиховим потребама квалитетно предшколско образовање и васпитање деце на територији општине Гаџин Хан, један је од главних приоритета локалне самоуправе на чијем сам ја челу.

Предшколско образовање у општини Гаџин Хан, организовано је у оквиру предшколске установе „Прва радост“, чија је површина 270м2 и у истуреним групама у горњем и доњем Заплању при основној школи „Витко и Света“.

Општина Гаџин Хан издваја средства из буџета за предшколско васпитање и образовање.

Одлуком скупштине општине треће и четврто дете у породици не плаћа боравак, не постоји листа чекања, 100% обухват деце предшколског узраста.

Усвајањем Стратегије за унапређивање предшкоског васпитања и образовања општине Гаџин Хан за период 2021.-2025.,шаљемо јасну поруку да бринемо о нашим суграђанима који представљају будућност нашег Заплања.

**ПОЛАЗИШТЕ**

Стратегија за унапређивање предшколског васпитања и образовања општине Гаџин Хан за период 2021-25 (у даљем тексту Стратегија), иницирана је у оквиру пројекта „СУПЕР“ (Подршка реформи система предшколског васпитања у Србији ), у оквиру којег је општина Гаџин Хан потписала протокол о сарадњи са Министарством просвете, науке и технолошког развоја, који се финансира из средстава ЕУ и реализује у сарадњи Министарства просвете, науке и технолошког развоја и консултантске куће PARTICIP GmbH.

Циљ пројекта је обезбеђивање континуитета реформских промена у предшколском васпитању и образовању у Србији развијањем квалитета предшколског васпитања и образовања као сталног дела циклуса целоживотног учења.

Полазишта за израду Стратегије су актуелна документа образовне политике у Србији (Стратегијa развоја образовања у Србији до 2020, Закон о предшколском васпитању и образовању („ Сл. гласник РС“, 18/2010, 101/2017, 113/2017 –др. закон, 95/2018. –др. закон и 10/2019.) и Основе програма предшколског васпитања и образовања на основу којих Влада Републике Србије и Министартсво просвете, науке и технолошког развоја, са различитим партнерима, интензивно раде на унапређивању система друштвене бриге о деци и предшколског васпитања и образовања.

.

Стратегија подржава остваривање принципа Конвенције Уједињених нација и Општег коментара 7 Комитета УН о остваривању права детета у раном детињству:

• Деца имају право на живот, опстанак и развој који укључује физички, емотивни, психосоцијални, когнитивни, друштвени и културни сегмент.

• Дете не сме да буде дискриминисано по било ком основу, а нарочито не по основу своје етничке припадности, језика, вере, порекла, боје коже, сметњи у развоју и сл.

• При доношењу свих одлука или извршења поступака који утичу на дете или децу као групу, мора бити примењено начело добробити за дете (најбољи интерес детета), а то се односи како на законодавна тела, предшколске установе, тако и на породицу.

• Деци се мора дозволити да активно учествују у програмским питањима која се тичу њиховог живота и допустити им да се слободно изражавају.

 **ОСНОВНИ ПОДАЦИ О ОПШТИНИ**

**Географски положај и демографски подаци**

Општина Гаџин Хан је општина у југоисточној Србији у нишавском округу,заузима површину од 325 км2.Одликује се великом разуђеношћу терена и има 34 насеља, у којима према подацима пописа становништва 2011.године живи 8.357 становника.Убраја се у „старе“ општине с обзиром да више од половине становника-56% припада старосним групама од 50 година и више.

Према незваничним подацима Републичког секретеријата за јавне политике за 2018.годину, примећује се пад броја становника на територији Општине Гаџин Хан у односу на попис из 2011. године и износи 6.879 становника.

Табела: Основни подаци о становништву

|  |  |
| --- | --- |
| Назив индикатора | Вредност индикатора 2018 |
| Укупан број становника |  6879 |
| Број становника, мушко |  3586 |
| Број становника, женско |  3293 |
| Број домаћинстава |  3650 |
| Лица у иностранству |  70 |
| Просечна старост становништва |  53,29 |

Извор: Аналитички сервис РСЈП,2018.година

Табела:Становништво према старосним групама и полу, 2016-2017.године

|  |  |  |
| --- | --- | --- |
| Старост, пол |  2016Ж М |  2017Ж М |
| Деца старости до 6 година (предшколски узраст) | 113 | 137 | 119  | 139 |
| Деца старости 7-14 година (узраст основне школе) | 186 | 195 | 167 | 186 |
| Број младих (15-29 година) | 411 | 456 | 394 | 447 |
| Радни контингент становништва (15-64 година) | 1715 | 2206 | 1659 | 2146 |
| Укупан број становника | 3540 | 3777 | 3409 | 3689 |

Извор: Витална статистика, РЗС, 2016-2017.година

**Буџет**

Испланирани приходи буџета општине Гаџин Хан у последње четири године:

|  |  |
| --- | --- |
| Година | Износ (рсд) |
| 2017. | 20.040,000 |
| 2018. | 23.603,000 |
| 2019. | 18.170.000 |
| 2020. | 20.520.000 |

**ПРЕДШКОЛСКА УСТАНОВА „ПРВА РАДОСТ“**

 Предшколка установа „Прва радост“ Гаџин Хан, најмања је установа по броју деце и броју радника у нишавском округу и једина установа на територији наше општине.У сеоским подручјима не постоје објекти предшколске установе, тако да се рад одвија при Основној школи „Витко и Света“, где је заступљена само припремна група и то у 2 села.

 У односу на укупан број деце која живе на теририторији наше општине, највећа заступљеност је у припремном предшколском програму, где су обухваћена деца из 34 села.( 98%), а што се тиче групе, деца од 3-5,5 година, похађају програме предшколског васпитања и то само у матичном вртићу. Обухват ове групе је много мали, испод републичког просека.

 Основна делатност јеваспитање и образовање деце, са циљем стварања повољних услова за целовит психофизички и социјални развој.

Установа обавља делатност којом се обезбеђују:

|  |
| --- |
| * Реализација васпитно образовног програма за децу предшколског узраста,
 |
| * Инклузија деце из осетљивих група у редовне групе,
 |
| * Превентивно-здравствена заштита и нега деце,
 |
| * Исхрана деце,
 |
| * Социјална заштита деце,
 |
| * Васпитно-образовни рад са децом којој је потребна додатна подршка.
 |

Предшколским васпитањем и образовањем обухваћена су деца узраста до шест и по година, односно до поласка у школу.

Циљ ове установе је да обезбеди сваком детету право на квалитетно детињство, на изражавање, поштовање и уважавање његових потреба, као и право на активно учешће, уважавање различитости и личног, културног и језичког идентитета.

Конкретни циљеви које установа поставља су:

1. Стварање услова за повећан обухват деце;
2. Обухватити сву децу програмом неге и васпитања до 3 године;
3. Организовати превентивне активности које доприносе безбедност у установи;
4. Обезбедити задовољење развојних потреба путем програмских и инфраструктурно-адекватних услуга, за које ће бити задужени компетентни професионалци и запослени, уз адекватно ангажовање заједница и родитеља;
5. Систематско праћење и документовање дечјег напредовања, као и укључивање родитеља;
6. Обезбедити безбедну, сигурну и подстицајну средину за учење и развој деце;
7. Обезбедити што квалитетнију примену Основа програма васпитно-образовног рада;
8. Организовати што квалитетнију реализацију припремног предшколског програма у циљу што боље спремности деце предшколског узраста за полазак у школу;
9. Унапређивање васпитно-образовног рада у складу са Законом и Општим основама предшколског васпитања и образовања, кроз континуирано стручно усавршавање запослених;

У Општини Гаџин Хан задњих година постоји велико интересовање за смештај деце у предшколску установу и то деце млађих од 3 године -јасле. Као сваке године, и ове, сви шестогодишњаци са територије општине обухваћени су припремним предшколским програмом.

Потреба за групу јасленог узраста –деца од 1,5 до 3 године,- условљена је великим интересовањем родитеља, које смо анкетирали.

Установа сада има следеће облике рада: целодневни боравак, припремни предшколски програм и програм „Играоница“ где долазе деца која нису обухваћена ни једним видом организованог васпитно-образовног рада и то током целе недеље на два сата.

У централном вртићу у Гаџином Хану формиране су три васпитне групе и то:

* мешовита група јасленог узраста од годину и по до три године,
* мешовита група за децу од три до шест и по година,
* припремна предшколска група за децу од пет и по до шест и по година
* деца долазе из Тасковића,Гркиње, Марине Кутине, Виландрице, Горњег Барбеша.

Ван матичног вртића организован је припремни предшколски програм формирањем група полудневног боравка деце, као и различит програм „Играоница“ и то у 2 месне заједнице:

* васпитна група у Доњем Душнику, за децу из Миљковца,Горњег и Доњег Драговља, Доњег Душника, Вртопа, и других села
* васпитна група у Топоници деца из Дуката, Топонице и Доњег Барбеша

Сваке године предшколска установа „Прва радост“ организује сопствени превоз деци до најближег места, где се реализује васпитно-образовни рад.

У општини Гаџин Хан постоји један вртић површине 270м2 са двориштем површине 700м2, који је наменски грађен за децу предшколског узраста. Назив објекта је Предшколска установа „Прва радост“, са седиштем у Гаџином Хану у улици Светог Саве бб. Васпитно-образовни рад на терену одвија се у просторијама Основне школе „Витко и Света“ у Доњем Душнику и у Заплањској Топоници.

Општина Гаџин Хан, као оснивач предшколске и основношколске установе, финансира из буџета текуће и инвестиционо одржавање, материјалне трошкове, превоз радника, сталне трошкове и зараде запослених у предшколској установи.

**ИНИЦИЈАТИВА ЗА ИЗРАДУ СТРАТЕГИЈЕ**

Општина Гаџин Хан је потписала протокол о сарадњи са Министарством просвете, науке и технолошког развоја број 451-02-00739/142/2019-09 од 27.06.2019. године. Предмет Протокола о сарадњи је сарадња на пројекту „Подршка реформи система предшколског васпитања и образовања – СУПЕР“ и регулисање активности и обавеза у спровођењу планираних активности.

Циљ Пројекта је обезбеђивање континуитета реформских промена у предшколском васпитању и образовању у Републици Србији развијањем квалитета предшколског васпитања и образовања као саставног дела циклуса целоживотног учења.

Очекивани резултати пројекта су:

1. Јачање професионалних капацитета јединице локалне самоуправе за планирање и управљање предшколским васпитањем и образовањем.
2. Јачање професионалних компентенција практичара ( васпитача, медицинских сестара – васпитача и стручних сарадника ) у предшколским установама за квалитетно инклузивно предшколско васпитање и образовање.
3. Унапређивање законског оквира за предшколско васпитање, у складу са законом којим се уређују основе система образовања и васпитања, законом којим се уређује предшколско васпитање и образовање и Основама програма предшколског васпитања и образовања.
4. Унапређење приступа предшколском васпитању за децу, посебно оних из осетљивих група
5. Унапређивање квалитета понуда предшколског програма да боље одговарају потребама деце, родитеља и заједници.

Сарадња установе са локалном заједницом има посебан значај и улогу при успешној реализацији циљева васпитања и образовања деце.Заједно са локалном заједницом ће се обезбедити образовни контекст за децу и породицу, кроз сарадњу са, библиотеком, школом, здравственом установом, центром за социјални рад, културним центаром, спортским организацијама.Тиме би допринели остваривању права све деце на квалитетно образовање, као и пружању подршке деци и породици у складу са потребама, повезивањем стручњака, родитеља и локалне заједнице у узајамном деловању.

Укључивање што већег броја деце раног узраста у квалитетне програме предшколског васпитања и образовања, кључни је фактор развоја сваког појединачног детета и заједнице у целини.Општина Гаџин Хан је препознала проблем пре свега деце из руралних средина са територије општине, којој су програми ПВО недоступни.

**МЕТОДОЛОГИЈА**

У циљу дефинисања Стратегије, урађена је СВОТ анализа ( анализа снага и слабости ) како би се утврдиле могућности предшколске установе.

Анализом праксе васпитно-образовног рада у предшколској установи препознате су следеће предности:

* Формирана база података о деци на нивоу општине
* Отвореност установе за сваку врсту усавршавања
* Достигнути ниво опремљености дидактичким материјалом
* Коректни односи у вртићу-тимски рад
* Добра сарадња са локалном самоуправом и свим институцијама у општини
* Не постоји листа чекања за упис деце у предшколску установу
* Укључење у рад и приправника – стажисте са својим менторима
* Санитарно – хигијенски услови на високом нивоу
* Сви васпитачи су чланови Удружења васпитача Нишавског округа

Оно што је препознато као недостаци јесу:

* Недостатак простора и кадра
* Све мањи број деце
* Недостатак стручног кадра правник, педагог, психолог, медицинска сестра-васпитач.
* Слабо организована културна дешавања у самој општини
* Велики број незапослених родитеља
* Недовољна заступљеност различитих програма и услуга у оквиру ПУ.

Анализом су препознати и следећи изазови: информисаност јавности о значају раног учења, развоја и укључивања деце у програме предшколског васпитања и образовања, неинформисаност родитеља о важности предшколског васпитања и образовања.

Актуелне препреке за развој предшколског васпитања и образовања су: недостатак капацитета за обухват деце јасленог узраста, недостатак финансијских средстава за одржавања постојећих капацитета и улагање за изградњу и адаптацију простора, недовољна заступљеност различитих програма у оквиру установе.

 Спроведено је истраживање у општини , где показује да постоји велика потреба за обухват деце од 1,5 -3 године.

**ВИЗИЈА**

Желимо да унапредимо услове за реализацију васпитно-образовног рада и будемо установа која разноврсном понудом програма повећава обухват деце.

**МИСИЈА**

Својимстручнимкомпетенцијама и разположивимресурсима, стварамо безбедно и пријатноокружење за боравакдеце, код њихразвијамосамосталност, радозналозт, жељу за сазнањем, креативност и слободу у изражавањумислииосећања. Негујемоосећањеприпадностилокалнојзаједници, толеранцију и поштовањеразличитости

**ОПШТИ ЦИЉ**

Унапређивање квалитета живота деце јасленог и предшколског узраста и њихових породица развијањем квалитететних, разноврсних програма ПВО.

**АКТИВНОСТИ И МЕРЕ**

|  |  |
| --- | --- |
|  **I СПЕЧИФИЧНИ ЦИЉ:ПОВЕЋАЊЕ ОБУХВАТА ДЕЦЕ ОД 1,5 ДО 5,5 ГОДИНА** |  |
| **1.МЕРА: Успостављање система прикупљања податаа о деци предшколског узраста и формирање базе података** |
|  Задатак |  Активности | Носиоци | Времереализације | Индикатори |  |
| 1.Формирање јединствене базе података о деци предшколског узраста | 1. Успостављање сарадње са родитељима и члановима месних заједница | Одељење за друштвену бригу о деци и породици општине Гаџин Хан, матична служба, ПУ | Континуирано | Успостављена сарадња, подељена задужења, формирани обрасци |
| 2.Успостављање механизама за прикупљања и управљање подацима о деци | Континуирано | База података је успостављена и функционише на нивоу ПУ |
| 3.Редовно уношење и ажурирање података | Континуирано | Ажурирана и употребљива база података |
| **2.МЕРА: Подизање свести родитеља и јавности о значају јавног развоја и раног укључивања деце у систем предшколског васпитања и образовања** |
| Задатак | Активности | Носиоци | Времереализације | Индикатори |
| 1.Израдити едукативно-информативнематеријале за родитеље | 1.Мапирање важних тема специфичних за окружење и услове у којима установа ради | Предшколска установа „Прва радост“ у сарадњи са локалном самоуправом | Континуиранотоком 2021-2025 | Попис важних тема за родитеље |
| 2. Израда едукативних и информативних брошура за родитеље  | Израђене брошуре |
| 3.Дистрибуција едукативних и информативних брошура свим родитељима | Родитељи су упознати и информисани |
| 2.Повећати учешће родитеља у животу и раду установе и васпитне групе | 1.Испитивање потреба родитеља | ПУ „Прва радост“ у сарадњи са локалном самоуправом ,Домом здравља и социјалном заштитом Г. Хан  | Континуиранотоком 2021-2025 | Упитници за родитеље |
| 2.Организовање радионица за родитеље деце која нису обухваћена предшколским васпитањем | План и реализација радионица |
| 3.Омогућити сусрете родитеља све деце | План окупљања, фотографије,предлози.. |  |
| 4.Организовати трибине за родитеље у сарадњи са Домом здравља | Број организованих трибина, број посетилаца |

|  |
| --- |
|  **II СПЕЦИФИЧНИ ЦИЉ: УНАПРЕДИТИ УСЛОВЕ РАДА И ФУНКЦИОНИСАЊА ПРЕДШКОЛСКЕ УСТАНОВЕ** |
| **1.МЕРА: Проширење просторних капацитета предшколске установе за реализацију васпитно-образовног рада** |
|  Задатак | Активности | Носиоци | Времереализације | Индикатори |
| 1.Доградња, уређење радних соба у матичном вртћу | 1.Обезбеђивање финансијских средстава | Локална самоуправа општине Гаџин Хан,ПУ | Континуирано | Финансијски план |
| 2.Израда пројекта доградње и уређења радних соба | Континуирано | Израђен пројекат |
| 3.Уређење и доградња просторија у матичном вртићу | Континуирано | Обезбеђени услови за боравак деце |
| **2.МЕРА: Проширивање понуде различитих програма**  |
| Задатак | Активности | Носиоци | Времереализације |  Индикатори |
| 1.Испитивање и анализирање потребе родитеља и деце | 1.Припрема упитника о заинтересованости деце и родитеља | ПУ „Прва радост“ у сарадњи са локалном самоуправом | Континуиранотоком 2021-2025 | Припремљен упитник |
| 2.Анализа упитника и договор о даљим корацима | Извршена анализа |
| 2.Припрема, планирање и организовање различитог програма | 1.Осмишљавање разичитог програма | Осмишљен различит програм |
| 2.Ангажовање лица које ће радити на реализацији | Обезбеђен радник на пословима развијања различитих програма |
| 3.Реализација различитог програма | Реализован различит програм |
| 4.Евалуација | Повећан број деце која су обухваћена ПВО |

|  |
| --- |
|  **III СПЕЦИФИЧНИ ЦИЉ: УНАПРЕЂИВАЊЕ ВЕШТИНА И ЗНАЊА ЗАПОСЛЕНИХ ПУТЕМ СТРУЧНОГ УСАВРШАВАЊА У УСТАНОВИ И ВАН ЊЕ** |
| **1.МЕРА: Унапређивање компентенција запослених** |
|  Задатак | Активности | Носиоци | Времереализације | Индикатори |
| 1.Унапредити дигиталне вештине запослених | 1.Планирање обуке на тему дигиталних вештина | Предшколска установа | Током 2021.године | План стручног усавршавања садржи тему „Дигиталне вештине“ |
| 2.Избор акредитованог програма или обуке | Потписан уговор са реализаторима програма |
| 3.Обука васпитног особља и директора | Васпитно особље унапредило је своје дигиталне вештине |
|  |
| 2.Развијање праксе хоризонталног учења на нивоу предшколске установе | 1.Планирање угледних активности | Директор, васпитачи, тријажна сестра | Континуирано током 2021-2025. | Извештаји са одржаних активности и састанака, извештаји стручног усавршавања |
| 2.Припрема и презентација активности |
| 3.Евалуација активности на нивоу установе |
| 4.Приказ различитог облика стручног усавршавања одржаног ван установе, као и теоријским предавања на састанцима |

**ИМПЛЕМЕНТАЦИЈА СТРАТЕГИЈЕ**

Општина Гаџин Хан је, кроз рад чланова Радне групе за израду стратешког документа и предшколског васпитања и образовања, коју је формирао Председник општине Гаџин Хан, носилац активности стварања Стратегије за унапређење предшколског васпитања и образовања општине Гаџин Хан у периоду од 2021.до 2025. године. Радна група је заједно са представницима Предшколске установе „Прва радост“, Центром за социјални рад и Домом здравља, креирала ову стратегију.

Како би се омогућила имплементација Стратегије потребно је да Општинско веће, а затим и Скупштина општине Гаџин Хан усвоји овај документ.Стратегија представља оквир за спровођење активности којима ће се обезбедити континуитет реформских промена у предшколском васпитању и образовању и унапредити предшколско васпитање и образовање на територији општине Гаџин Хан.

Средства за спровођење Стратегије за унапређење предшколског васпитања и образовања општине Гаџин Хан у периоду од 2021.до 2025. године, обезбеђиваће се из различитих извора: из буџета општине Гаџин Хан, средстава донатора, односно помоћу програма и пројеката који ће се донети на основу ове Стратегије.